Kan jeg forbedre hastigheden hvis AutoPilot er langsom?
Hvorfor er AutoPilot langsom?
Da AutoPilot er et program der kommer rundt i alle hjørner af en IT-infrastruktur, kan der være mange årsager til det - fx serverbelastning, klienterne, netværkets beskaffenhed, antivirus/backup, hardwaretilstand etc.
Anbefalinger til serveren

 	

 	en kraftig CPU




 	

 	en hurtig disk, gerne SAS- eller SSD-diske




 	

 	diske på 10.000 rpm+, helst med en cache på 8MB+




 	

 	mindst 8GB ram



Anbefalinger til klienterne

 	


 	

 	mindst 4GB RAM




 	

 	Windows XP eller nyere (32/64 bit)




 	

 	Trådet netværksforbindelse, frem for WiFi



Anbefalinger til netværket

 	


 	

 	en gigabit-switch




 	

 	nyere highend netværkskort+kabler (pudsigt nok er dette uforholdsmæssigt ofte årsag til udfald, korrumperede data etc.)




 	

 	kablet netværksforbindelse, ikke trådløs



Som udgangspunkt er det meget svært at sige hvad der kan sløve programmets afvikling. Vi anbefaler at jeres IT-ansvarlige ser på det. I den forbindelse er her en hurtig tjekliste over de mest almindelige problemer:

 	

 	AutoPilot er ikke opdateret til seneste version; opdater før du gør noget andet




 	

 	Disken AutoPilot ligger på er ved at være fuld




 	

 	For lidt RAM på serveren (se om sidefilen er for stor)




 	

 	Medarbejdere udenfor huset tilgår databasen via drev mappet over en VPN-forbindelse. Det spærrer databasen mens de bruger den, og skaber en flaskehals der afhænger af hastigheden på medarbejderens internetforbindelse. Vi anbefaler i stedet en terminalserverforbindelse, så alle de krævende processer holdes på serveren




 	

 	Antivirus scanner AutoPilot-mappen realtime (specielt Symantec bør indstilles med en exception)




 	

 	Netværket er stærkt belastet. Ofte virker den samme server som filserver, mailserver, printserver, ftp-server etc. Tjek i joblisten om der er ledig kapacitet



Alt er i orden - hvad kan jeg gøre?
Hvis jeres IT-ansvarlige siger god for det, anbefaler vi følgende udføres i SQL Management Studio:

1. Slå AutoClose fra (vigtig)

Højreklik på AutoPilot-databasen > Properties > Options > Feltet Auto Close: sættes til False. Afslut med OK.

2. Prioriter SQL-serverens ressourcer lidt højere

Højreklik på serveren > Properties > Processors > prik i "Boost SQL Server priority".

3. Sæt et minimum af ressoucer

Højreklik på serveren > Memory > Minimum server memory > Sæt den til noget passende, for eksempel 2048MB (eller det dobbelte hvis I kører med den fulde version af SQL).
SQL Express eller fuld version?
Ved at skifte fra den gratis Express-version af SQL til den fulde, betalte version kan databaseserveren udnytte mange flere ressourcer end den ellers kan. Det giver et markant løft i performance og kan anbefales for alle der oplever lav responstid og lange ventetider ved store udtræk.

Om det vil være gavnligt for jer kan nemt afprøves da Microsoft tilbyder at den fulde version kører uden licenskode i 180 dage.

Jeres IT-mand skal blot installere den fulde version og flytte AutoPilots database herover. Vejledning i at flytte databasen findes i punkterne 2+3+4.